Οι **X Japan** (ιαπωνικά: エックス ジャパン‎‎, Χέπμπορν: Ekkusu Japan), παλαιότερα **X**, είναι ιαπωνικό heavy metal συγκρότημα που ιδρύθηκε το 1982. Πρόκειται για ένα από τα σημαντικότερα visual kei (κίνημα της ιαπωνικής ροκ μουσικής) metal συγκροτήματα της Ιαπωνίας. Το 1998 διαλύθηκαν λόγω εσωτερικών προβλημάτων. Παρόλα αυτά, επανενώθηκαν δέκα χρόνια μετά, το 2008, δίνοντας μεγάλες συναυλίες στην Ιαπωνία και ξεκινώντας μια μεγάλη παγκόσμια περιοδεία. Οι X Japan κυκλοφόρησαν πέντε ολοκληρωμένα albums, πάνω από δεκαπέντε singles όπως επίσης video albums, live albums κτλ. τα οποία συνολικά πούλησαν πάνω από 30.000.000 αντίτυπα.

Ιστορία
-------

### 1977–1992: X

Το 1977, οι δύο παιδικοί φίλοι Yoshiki Hayashi (γνωστός ως Yoshiki) και Toshimitsu Deyama (γνωστός ως Toshi) από τo Τατεγιάμα της Τσίμπα της Ιαπωνίας έκαναν τη μπάντα Dynamite, σε ηλικία 11 ετών. Το 1978, όταν πήγαιναν λύκειο, άλλαξαν το όνομά τους σε Noise. Εκείνη την περίοδο, ο Toshi έπαιζε κιθάρα και υπήρχε ένας τραγουδιστής ονόματι Kurata. Το 1982, οι Noise διαλύθηκαν και ο Yoshiki με τον Toshi σχημάτισαν ένα νέο συγκρότημα και το ονόμασαν X ενώ παράλληλα προσπαθούσαν να βρουν άλλο όνομα, αλλά τελικά αυτό τους κόλλησε.

Οι X ξεκίνησαν να κάνουν ενεργά εμφανίσεις στην περιοχή του Τόκιο το 1985, αλλάζοντας συχνά μέλη. Αρχικά ήθελαν να συμμετάσχουν στο underground punk κίνημα, αλλά δεν μπορούσαν να ταιριάξουν εκεί, καθώς θεωρούνταν πολύ εμπορικοί και φανταχτεροί. Το πρώτο τους single με τίτλο I'll Kill You κυκλοφόρησε από την Dada Records τον Ιούνιο του ίδιου έτους, με τα μόλις 1,000 αντίτυπα να γίνονται sold out. Το Νοέμβριο, εισήλθε στη μπάντα ο μπασίστας Taiji, αν και αποχώρησε λίγο αργότερα.

Λόγω των προβλημάτων που αντιμετώπιζαν οι X στην εύρεση μια δισκογραφικής εταιρίας ανάγκασαν τον Yoshiki, ένα χρόνο αργότερα, να πουλήσει την επιχείρηση της μητέρας του για να βρει τα χρήματα που χρειαζόταν ώστε να ιδρύσει μια ανεξάρτητη δισκογραφική εταιρία, με το όνομα Extasy Records ώστε να συνεχίσουν την πορεία τους κανονικά. Τον επόμενο χρόνο της ίδρυσης της εταιρίας, κυκλοφόρησε το πρώτο τους single (από την Extasy) με το όνομα *Orgasm*.

Το 1987 αποτέλεσε μία από τις σημαντικότερες στιγμές στην ιστορία τους, καθώς εκείνη τη χρονιά το group πήρε την πρώτη του σταθερή μορφή, με την ένταξη των Tomoaki Ishizuka (Pata), Hideto Matsumoto (Hide) και Taiji Sawada (Taiji).

Στις 26 Δεκεμβρίου του 1987 το συγκρότημα συμμετείχε σε μια ακρόαση της CBS/Sony, η οποία οδήγησε σε υπογραφή συμβολαίου με την εταιρία τον Αύγουστο του επόμενου έτους. Στις 14 Απριλίου του 1988, κυκλοφόρησε από την Extasy Records το πρώτο album των X, με το όνομα *Vanishing Vision*. Η μπάντα έκανε εκτενή περιοδεία για να προωθήσει το άλμπουμ. Τα πρώτα 10 χιλιάδες αντίγραφα πουλήθηκαν μέσα σε μία εβδομάδα, πράγμα που ανέβασε το άλμπουμ στα indie τσαρτ της Oricon. Επίσης, ανέβηκε στην 19η θέση του βασικού Oricon Albums Chart, πράγμα που τους κατέστησε ως την πρώτη ανεξάρτητη μπάντα που εισήχθη στο βασικό τσαρτ. Την ίδια χρονιά, έκαναν μια σύντομη cameo εμφάνιση στην αμερικανική ταινία *Tokyo Pop*, στην οποία πρωταγωνιστούν η Κάρι Χάμιλτον και ο Ντάιαμοντ Γιουκαΐ.

Οι X ξεκίνησαν την περιοδεία Blue Blood Tour στις 13 Μαρτίου του 1989, με τις δύο συναυλίες να γίνονται sold out, συμπεριλαμβανομένης και της εμφάνισης στο Shibuya Public Hall στις 16 Μαρτίου. Αυτή η εμφάνιση κυκλοφόρησε τρεις μήνες αργότερα σε μορφή VHS και LaserDisc (το 2001 και ως DVD) υπό τον τίτλο *Blue Blood Tour Bakuhatsu Sunzen Gig.* Το δεύτερο album των X Japan, *Blue Blood*, κυκλοφόρησε από την CBS/Sony στις 21 Απριλίου του 1989 και ανέβηκε στην 6η θέση του Oricon τσαρτ, πουλώντας περισσότερα από 28 χιλιάδες αντίτυπα στην πρώτη εβδομάδα του Μαΐου. Περιέχει πολλά πετυχημένα singles του συγκροτήματος, όπως το *Kurenai* και το *Endless Rain*. Το *Kurenai* ανέβηκε στην 5η θέση του Oricon και οι X έκαναν το Rose & Blood Tour, το οποίο διακόπηκε προσωρινά, όταν ο Yoshiki κατέρρευσε μετά από μία συναυλία στις 22 Νοεμβρίου. Η μεγάλη επιτυχία του single εξασφάλισε στην μπάντα το βραβείο Grand Prix New Artist of the Year στα 4α ετήσια Japan Gold Disc Awards το 1990.

Οι X ταξίδεψαν στο Λος Άντζελες στις 24 Νοεμβρίου του 1990 για να ηχογραφήσουν το νέο τους άλμπουμ με τίτλο *Jealousy*, το οποίο κυκλοφόρησε την 1η Ιουλίου του 1991. Πούλησε περισσότερα από 600 χιλιάδες αντίτυπα, ενώ αργότερα πιστοποιήθηκε ότι πούλησε πάνω από 1 εκατομμύριο από την RIAJ. Τον Αύγουστο εμφανίστηκαν στο μεγαλύτερο κλειστό στάδιο της Ιαπωνίας, το Tokyo Dome. Αργότερα, υλικό από τις περισσότερες συναυλίες τους κυκλοφόρησαν σε CD και οικιακά μέσα. Η εμφάνιση τους ήταν μέρος του Violence in Jealousy Tour, το οποίο διήρκησε μέχρι το τέλος της χρονιάς και για ακόμα μια φορά ο Yoshiki κατέρρευσε στις 24 Οκτωβρίου στη Yokohama Arena. Στις 8 Δεκεμβρίου, έπαιξαν στη συναυλία X with Orchestra στο NHK Hall όπου, όπως υποδηλώνει το όνομα, έπαιξαν με τη συνοδεία ορχήστρας.

Το 1992 και όντας διάσημη στην Ιαπωνία, η μπάντα ήθελε να κάνει διεθνή καριέρα και άλλαξε το όνομά της από X σε X Japan, ώστε να μην υπάρξουν προβλήματα μεταξύ αυτών και του αμερικανικού punk συγκροτήματος X. Την ίδια χρονιά, ο μπασίστας Taiji αποφάσισε να εγκαταλείψει τη μπάντα λόγω, όπως ανέφερε στην αυτοβιογραφία του, σημαντικά μικρής αμοιβής σε σχέση με τα υπόλοιπα μέλη της μπάντας. Ωστόσο, η επίσημη θέση της μπάντας ήταν ότι ο Taiji αποχώρησε λόγω "μουσικών διαφορών". Επίσης, σε μια ερώτηση σχετικά με την αποχώρηση του Taiji σε συνέντευξή του το 2016, ο Yoshiki ανέφερε ότι εκείνος "καταπάτησε τους κανόνες του συγκροτήματός μας" και ότι ακόμη και σήμερα δεν ξέρει αν η απόφαση που πήρε ήταν σωστή ή λάθος, "αλλά δεν είχαν άλλη επιλογή". Στις 24 Αυγούστου του 1992, ο συγκρότημα έκανε συνέντευξη τύπου στο Rockefeller Center της Νέας Υόρκης. Εκεί, ανακοινώθηκε ο Heath ως ο νέος τους μπασίστας. Εκείνη την περίοδο, η μεγάλη επιτυχία της μπάντας στη Ιαπωνίας έκανε και την παγκόσμια επιτυχία να είναι πιθανή. Έτσι, αποχώρησαν από τη Sony για ένα συμβόλαιο με την αμερικανική Atlantic Records και άλλαξαν το όνομά τους από X σε X Japan, ώστε να αποφευχθεί κάθε συσχέτιση με το αμερικανικό punk συγκρότημα X. Ωστόσο, δεν έκαναν ποτέ καμία αμερικανική κυκλοφορία. Το πρώτο σόου με τον Heath ως μπασίστα έγινε τον Οκτώβριο του 1992 στο Extasy Summit στην αρένα Osaka-jō Hall.

### 1993–1997: X Japan

Στις 25 Αυγούστου του 1993, κυκλοφόρησε από την Atlantic Records το άλμπουμ *Art of Life*, το οποίο αποτελείται από ένα κομμάτι διάρκειας 29 λεπτών.

Μέλη
----

Όπως τα περισσότερα ιαπωνικά συγκροτήματα, έτσι και τα μέλη των X Japan χρησιμοποιούσαν τα πραγματικά τους ιαπωνικά ονόματα ή παραλλαγές αυτών.

* Yoshiki – ντραμς, πιάνο (1982–1997, 2007–παρόν)
* Toshi – φωνητικά (1982–1997, 2007–παρόν)
* Pata – κιθάρα (1987–1997, 2007–παρόν)
* Heath – μπάσο, δεύτερα φωνητικά (1992–1997, 2007–παρόν)
* Sugizo – κιθάρα, βιολί, δεύτερα φωνητικά (2008–παρόν)

Πρώην μέλη
* Hide – κιθάρα, δεύτερη φωνή (1987–1997) †
* Taiji – μπάσο, δεύτερη φωνή (1985, 1986–1992) †
* Isao Hori – κιθάρα (1987)
* Satoru Inoue – κιθάρα (1986)
* Masanori "Kerry" Takahashi – κιθάρα (1986)
* Hisashi "Jun/Shu" Takai – κιθάρα (1985–1986)
* Kazuaki "Zen/Xenon" Mita – κιθάρα (1985–1986)
* Yoshifumi "Hally" Yoshida – κιθάρα (1985)
* Kenichi "Eddie Van" Koide – κιθάρα (1985)
* Tomoyuki "Tomo" Ogata – κιθάρα (1984–1985)
* Yuji "Terry" Izumisawa – κιθάρα (1982–1985) †
* Hikaru Utaka – μπάσο (1985–1986)
* Atsushi Tokuo – μπάσο (1984–1985)

Παραπομπές
----------

1. ↑  «X Japan's Incredible Ride: Meet Rock's Most Flamboyant Survivors - Rolling Stone». *web.archive.org*. 12 Φεβρουαρίου 2018. Αρχειοθετήθηκε από το πρωτότυπο στις 12 Φεβρουαρίου 2018. Ανακτήθηκε στις 16 Μαρτίου 2023.
2. ↑  «X Japan: They're huge (really), and they're (finally) coming to the U.S. - Music: Via Chicago». *web.archive.org*. 24 Μαΐου 2013. Αρχειοθετήθηκε από το πρωτότυπο στις 24 Μαΐου 2013. Ανακτήθηκε στις 16 Μαρτίου 2023.
3. ↑  小松成美 (2009). *Yoshiki yoshiki* Yoshiki/佳樹 (στα Ιαπωνικά). 角川書店. ISBN 9784048836876.
4. ↑  «DMM.com [ToshI LAST CONCERT "武士JAPAN" Produced by YOSHIKI ライブ動画を独占配信] ミュージック動画». *web.archive.org*. 16 Φεβρουαρίου 2010. Αρχειοθετήθηκε από το πρωτότυπο στις 16 Φεβρουαρίου 2010. Ανακτήθηκε στις 17 Μαρτίου 2023. CS1 maint: Unfit url (link)
5. ↑  «X Japan's Yoshiki on Touring the U.S. the Loss of Hide, and the Future of the Band». *SF Weekly*. 5 Οκτωβρίου 2010. Αρχειοθετήθηκε από το πρωτότυπο στις 6 Απριλίου 2017. Ανακτήθηκε στις 10 Απριλίου 2017.
6. ↑  Hodgkinson, Will. «The world’s unluckiest band: the bizarre story of X Japan» (στα αγγλικά). ISSN 0140-0460.. Ανακτήθηκε στις 2023-03-17.
7. 1 2 3 4  «Indies eXplosion: The Early History of X JAPAN | Jrockrevolution». *web.archive.org*. 1 Ιουλίου 2015. Αρχειοθετήθηκε από το πρωτότυπο στις 1 Ιουλίου 2015. Ανακτήθηκε στις 16 Μαρτίου 2023.
8. ↑  «The Jrock Legend: X JAPAN | Jrockrevolution». *web.archive.org*. 23 Οκτωβρίου 2015. Αρχειοθετήθηκε από το πρωτότυπο στις 23 Οκτωβρίου 2015. Ανακτήθηκε στις 16 Μαρτίου 2023.
9. ↑  «Extasy Records company profile». *extasyrecords.co.jp/eng*. Αρχειοθετήθηκε από το πρωτότυπο στις Σεπτεμβρίου 28, 2007. Ανακτήθηκε στις Αυγούστου 6, 2007.
10. ↑  «BIOGRAPHY｜バイオグラフィ｜hideモバイル-JETS-». *sp.hide-city.com*. Ανακτήθηκε στις 16 Μαρτίου 2023.
11. ↑   *Tokyo Pop (1988) - IMDb*, ανακτήθηκε στις 2023-03-16
12. 1 2  «Indies eXplosion: The Early History of X JAPAN | Jrockrevolution». *web.archive.org*. 1 Ιουλίου 2015. Αρχειοθετήθηκε από το πρωτότυπο στις 1 Ιουλίου 2015. Ανακτήθηκε στις 16 Μαρτίου 2023.
13. ↑  «BLUE BLOOD TOUR BAKUHATSU SUNZEN GIG X DVD». *CDJapan* (στα Αγγλικά). Ανακτήθηκε στις 16 Μαρτίου 2023.
14. ↑   *X - Blue Blood*, ανακτήθηκε στις 2023-03-16
15. ↑  «Oricon Weekly Album Chart for the first week of May 1989». *oricon.co.jp* (στα Japanese). Oricon. Ανακτήθηκε στις 9 Ιανουαρίου 2012. CS1 maint: Μη αναγνωρίσιμη γλώσσα (link)
16. 1 2 3 4  «The Jrock Legend: X JAPAN | Jrockrevolution». *web.archive.org*. 23 Οκτωβρίου 2015. Αρχειοθετήθηκε από το πρωτότυπο στις 23 Οκτωβρίου 2015. Ανακτήθηκε στις 17 Μαρτίου 2023.
17. ↑  «The Japan Gold Disc Award 1990». *日本ゴールドディスク大賞* (στα Ιαπωνικά). Ανακτήθηκε στις 17 Μαρτίου 2023.
18. ↑  «Oricon Weekly Album Chart for the third week of July 1991». *oricon.co.jp* (στα Ιαπωνικά). Oricon. Αρχειοθετήθηκε από το πρωτότυπο στις Ιανουαρίου 11, 2013. Ανακτήθηκε στις Μαΐου 15, 2012.
19. ↑  «RIAJ Certified Million Seller Albums». *web.archive.org*. 2 Ιουλίου 2015. Αρχειοθετήθηκε από το πρωτότυπο στις 2 Ιουλίου 2015. Ανακτήθηκε στις 16 Μαρτίου 2023. CS1 maint: Unfit url (link)
20. ↑  Strauss, Neil (1998-06-18). «THE POP LIFE; End of a Life, End of an Era» (στα αγγλικά). *The New York Times*. ISSN 0362-4331.. Ανακτήθηκε στις 2023-03-16.
21. ↑  Sawada, Taiji (2000). *Uchuu o Kakeru Tomo e: Densetsu no Bando X no Sei to Shi*. Tokuma Shoten. ISBN 978-4-19-861174-3.
22. 1 2  YoshikiOfficial (13 Μαρτίου 2016). «I am Yoshiki – Pianist, Drummer and Leader of X Japan. Ask me anything!». *r/IAmA*. Ανακτήθηκε στις 22 Μαρτίου 2023.
23. 1 2 3  «The Jrock Legend: X JAPAN | Jrockrevolution». *web.archive.org*. 23 Οκτωβρίου 2015. Αρχειοθετήθηκε από το πρωτότυπο στις 23 Οκτωβρίου 2015. Ανακτήθηκε στις 16 Μαρτίου 2023.
24. ↑   *X Japan - Art Of Life*, ανακτήθηκε στις 2023-03-16
25. ↑  Komatsu, Narumi (2009). *Yoshiki yoshiki* YOSHIKI/佳樹 (στα Ιαπωνικά). Kadokawa Shoten. ISBN 978-4-04-883687-6.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **X Japan** |

* Επίσημη ιστοσελίδα
* Επίσημο κανάλι στο YouTube
* Επίσημο κανάλι του Yoshiki

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 217412602
* LCCN: no2009167559
* GND: 1170624405
* SUDOC: 132797364
* BNF: cb167640848 (data)
* MusicBrainz: 3f77449d-48e4-4ceb-b869-69af48da877b
* NDL: 001224296

 |

 |